

**საორიენტაციო კრებული**

**იდეების ავტორებისათვის**

**მომზადებულია:**

მონიტორინგის, შეფასების, ანალიზისა და შესაძლებლობების განვითარების (MEALS and Opportunities) ჯგუფის მიერ

**ქეა საერთაშორისო კავკასიაში**

**2014**

სარჩევი

[ნაწილი 1: ქეას შესახებ 3](#_Toc388016634)

[ნაწილი 2: პროგრამის შესახებ 3](#_Toc388016635)

[პროგრამის მიზანი 3](#_Toc388016636)

[გეოგრაფიული არეალი 3](#_Toc388016637)

[პროგრამის სამიზნე ჯგუფები 3](#_Toc388016638)

[პროგრამის ძირითადი მიმართულებები 4](#_Toc388016639)

[პროგრამის განხორციელების გზები 4](#_Toc388016640)

[ნაწილი 3: იდეების შერჩევის ორ-ეტაპიანი პროცესი 4](#_Toc388016641)

[ნაწილი 4: როგორ განვმარტავთ „ სოციალურ უსამართლობას“? 5](#_Toc388016642)

[ნაწილი 5: რას გულისხმობს პრინციპი „არ მიაყენო ზიანი“? 6](#_Toc388016643)

[ნაწილი 6: სოციალური მეწარმეობა და სოციალური საწარმო 6](#_Toc388016644)

[დანართი 1: ინსტრუქციები და შეფასების სისტემა 8](#_Toc388016645)

[ვის შეუძლია იდეის წარმოდგენა? 8](#_Toc388016646)

[იდეის წარდგენისათვის აუციელებელი პირობები 8](#_Toc388016647)

[როგორ შევავსოთ იდეის წარმოდგენის ფორმა? 8](#_Toc388016648)

[როგორ მოხდება შემოტანილი იდეების განხილვა და შეფასება? 9](#_Toc388016649)

[დანართი 2: ქეას მიერ 2013 წელს ჩატარებული სოციალური უსამართლობისა და მისი გამომწვევი მიზეზების კვლევის ფარგლებში გამოვლენილი სოციალური უსამართლობების შერჩეული ჩამონათვალი გამოკითხული ჯგუფების მიხედვით: 20](#_Toc388016650)

[სოფლად მცხოვრები ქალები 20](#_Toc388016651)

[სოფლად მცხოვრები ახალგაზრდები 20](#_Toc388016652)

[სოფლად მცხოვრები კონფლიქტით დაზარალებული და იძულებით გადაადგილებული მოსახლეობა 21](#_Toc388016653)

[სოფლად მცხოვრები ეთნიკური უმცირესობები 21](#_Toc388016654)

[სოფლად მცხოვრები ხანდაზმულები 21](#_Toc388016655)

[სოფლად მცხოვრები შეზღუდული შესაძლებლობების მქონე პირები 21](#_Toc388016656)

[სოციალური უსამართლობის მაგალითები სოფლად მცხოვრები მოსახლეობისთვის 22](#_Toc388016657)

# ნაწილი 1: ქეას შესახებ

ქეა მსოფლიოში ერთ-ერთი უმსხვილესი საერთაშორისო არასამთავრობო ჰუმანიტარული ორგანიზაციაა, რომელიც სოციალურად და ეკონომიკურად დაუცველ ადამიანებს ეხმარება პოტენციალის განხორციელებასა და გადაულახავი პრობლემების გადაჭრაში. **ქეა საერთაშორისო კავკასიაში,** როგორც ქეა საერთაშორისოს ნაწილი, 20 წელზე მეტია საქმიანობას ეწევა სამხრეთ კავკასიის ტერიტორიულ ერთეულებში აღნიშნული მისიის განსახორციელებლად. ქეა ისწრაფვის ისეთი საზოგადოების ჩამოყალიბებისკენ, სადაც სიღარიბე დაძლეულია და ხალხი ღირსეულად და უსაფრთხოდ ცხოვრობს.

# ნაწილი 2: პროგრამის შესახებ

## პროგრამის მიზანი

2009 წლიდან ქეა კავკასიამ დაიწყო გრძელვადიანი პროგრამის განხორციელება, რომელიც მიზნად ისახავს სოფლად მცხოვრები მოსახლეობისათვის სიღარიბისა და სოციალური უთანასწორობის დონის შემცირებას.

## გეოგრაფიული არეალი

პროგრამა ხორცილედება ადგილობრივ პარტნიორ ორგანიზაციებთან ერთად სამხრეთ კავკასიის ტერიტორიულ ერთეულებში

## პროგრამის სამიზნე ჯგუფები

ქეას პროგრამის სამიზნე ჯგუფია სიღარიბის ზღვარზე ან ზღვარს ქვემოთ მყოფი სოფლად მცხოვრები მოსახლეობა, მათ შორის:

* ახალგაზრდები (ასაკი 18-31);
* ქალები;
* კონფლიქტების და/ან ბუნებრივი კატასტროფების შედეგად დაზარალებული მოსახლეობა;
* მოსახლეობა, რომელსაც ხელი არ მიუწვდება ბაზრებსა და ძირითად სერვისებზე.

## პროგრამის ძირითადი მიმართულებები

დასახული მიზნის განდახორციელებლად, ქეა საერთაშორისო კავკასიაში მუშაობს ოთხი ძირითადი მიმართულებით:

* მთავრობა;
* სამოქალაქო საზოგადოება;
* კონფლიქტის პრევენცია და უსაფრთხოება;
* ეკონომიკური განვითარება.

## პროგრამის განხორციელების გზები

* პირველ საფეხურზე ქეა ახდენს **იდეების მოძიებას** პროგრამის სამიზნე მოსახლეობაში დანართ 1-ში მითითებული კრიტერიუმების შესაბამისად.
* მომდევნო საფეხურზე ხდება მოძიებული იდეების შერჩევა წინასწარ გაწერილი 2-ეტაპიანი პროცედურის შესაბამისად (იხილეთ ქვემოთ სექცია *„იდეების შერჩევის პროცესი“*).
* საბოლოო ეტაპზე **ქეა, როგორც შუამავალი რგოლი,** თითოეული შერჩეული იდეისთვის მოახდენს დაფინანსების წყაროების მოძიებას ინვესტორების წინასწარ შემუშავებული სიიდან. ინვესტორების შესახებ დეტალური ინფორმაციის მოპოვება, მათი ინტერესებისა და მოქმედების არეალის დაზუსტება მოხდება იდეების მოძიების პარალელურად.

# ნაწილი 3: იდეების შერჩევის ორ-ეტაპიანი პროცესი

მას შემდეგ, რაც მოხდება ა) პირველადად გამოვლენილი იდეების წარმოდგენა ქეას ოფისებში იდეების მაძიებლების მიერ (შერჩევის პირველადი კრიტერიუმები) და ბ) პირველი კრიტერიუმებთან შესაბამისობის დადასტურება ქეას გუნდის მიერ - თითოეული ასეთი იდეა გაივლის შერჩევის 2-ეტაპიან პროცედურას:

**ეტაპი 1**: პირველადად გამოვლენილი იდეების შერჩევის პირველი ეტაპი განხორციელდება ქეას, მისი პარტნიორებისა და ექსპერტთა ჯგუფის მიერ წინასწარ შემუშავებული და მკაცრად განსაზღვრული კრიტერიუმების შესაბამისად *(იხ. დანართი 1)*

*შენიშვნა:* პირველ ეტაპზე იდეის შესახებ ინფორმაციის შეგროვება ხდება იდეის წარდგენის სტანდარტული ფორმის მიხედვით *(იხ. დანართი 2)*

**ეტაპი 2**: პირველი ეტაპის წარმატებით გავლის შემდეგ, შეგროვდება დეტალური ინფორმაცია შერჩეული იდეების შესახებ და მოხდება იდეების საბოლოო შერჩევა წინასწარ შემუშავებული და მკაცრად განსაზღვრული კრიტერიუმების შესაბამისად გადაწყვეტილების მიმღები კომისიის მიერ.

*შენიშვნა:* მეორე ეტაპზე იდეის შესახებ ინფორმაციის შეგროვება ხდება განაცხადის დეტალური სტანდარტული ფორმის მიხედვით.

# ნაწილი 4: როგორ განვმარტავთ „ სოციალურ უსამართლობას“?

**სოციალური უსამართლობა** გულისხმობს მოსახლეობის სხვადასხვა ჯგუფებისთვის არათანაბარ ხელმისაწვდომობას არსებულ რესურსებსა და შესაძლებლობებზე, რაც შესაძლოა გამოწვეული იყოს სხვადასხვა სტრუქტურული და/ან ფსიქოლოგიური ბარიერებით. სტრუქტურული ბარიერები შესაძლოა მოიცავდეს ხარვეზებს საკანონმდებლო ბაზაში, ინფრასტრუქტურის გაუმართაობას ან არ არსებობას და ა.შ. ფსიქოლოგიურ ბარიერებს მიეკუთვნება საზოგადოებაში გავრცელებული სტერეოტიპები, დაბალი თვითშეფასება, მოლოდინებისა და ნდობის დაბალი დონე და ა.შ.

ქეას მიერ 2013 წელს ჩატარებული სოციალური უსამართლობისა და მისი გამომწვევი მიზეზების კვლევის მიხედვით, სოფლად მცხოვრები მოსახლეობა ტერმინს „სოციალური უსამართლობა“ შემდეგნაირად განმარტავს: *„როცა ერთს შეუძლია და მეორეს - არა, როცა ერთისთვის შეიძლება, და მეორესთვის - არა“.*

ქეას პროგრამის ფარგლებში, მოძიებული იდეებისათვის სავალდებული პირობაა, რომ ის მიმართული უნდა იყოს სოციალური უსამართლობის დაძლევაზე, რომლის მაგალითებია: სიღარიბე, ადამიანის უფლებების დარღვევა, არასათანადო საცხოვრებელი პირობები, ხარისხიან ჯანდაცვასა და განათლებაზე ხელმისაწვდომობის ნაკლებობა, დისკრიმინაცია ასაკის, სქესის, ეთნიკური, რელიგიური თუ სხვა კუთვნილების გამო, იძულებითი მიგრაცია, არსებითი სხვაობა მდიდრებსა და ღარიბებს შორის, კანონის შერჩევითობა, გაუმართავი ინფრასტრუქტურა სოფლად, სამუშაო ადგილების ნაკლებობა სოფლად მცხოვრები მოსახლეობისთვის, და ა.შ.

ზემოაღნიშნული კვლევის ფარგლებში, შემუშავდა იმ სოციალური უსამართლობების გამომხატველი კონკრეტული მაგალითების ჩამონათვალი, რომელიც შესაძლოა გამოდგეს გზამკვლევად იდეების მოძიების პროცესში. თუმცა, გაითვალისწინეთ, რომ თანდართული სია არის არასრული, რომელიც გამოდგება უფრო გზამკვლევად, ვიდრე დეტალურ ინსტრუქციად! შესაბამისად, **ნუ შეიზღუდებით ჩამონათვალით და შეეცადეთ აღმოაჩინოთ იდეები ამ ჩარჩოს მიღმაც!** *(იხ. დანართი 2)*

# ნაწილი 5: რას გულისხმობს პრინციპი „არ მიაყენო ზიანი“?

ზიანის მიყენებაში განიხილება რამდენიმე ძირითადი მიმართულება, კერძოდ:

* **გარემოსთვის ზიანის მიყენება**, რაც გულისხმობს არა მხოლოდ პირდაპირი გზით ზიანის მომტან ზემოქმედებას გარემოზე (მაგ. ტყის გაკაფვა და ა.შ), არამედ გარემოსთვის ზიანის საფრთხის შექმნას იდეის ფარგლებში დაგეგმილი საქმიანობის შედეგად (მაგ. გამოყენებული შხამ-ქიმიკატების მეშვეობით ნიადაგის დაბინძურება და ა.შ.);
* **კონფლიქტის გაღვივება,** რომელიც შესაძლოა გულისხმობდეს დაპირისპირებას ადამიანთა ჯგუფებს შორის (თემის შიგნით, თემებს შორის და ა.შ.);
* **მოსახლეობის რომელიმე ფენის იზოლირება ან წინ წამოწევა,** მაგ. ისეთი ტიპის მომსახურების / პროდუქტის შექმნა ან წარმოება, რომელზეც მოსახლეობის ღარიბ ფენას ხელი არ მიუწვდება;
* **სხვა ადამიანების კერძო საკუთრებისთვის ზიანის მიყენება,** მაგ. დევნილების საკუთრებაში მყოფი მიწის ნაკვეთით სარგებლობა საბაზრო ფასზე დაბალ თანხად;
* **ადამიანის ფუნდამენტური უფლებების შელახვა,** მაგ. ჯანმრთელობისთვის ზიანის მიყენების საფრთხე (ეკოლოგიურად დაბინძურებული პროდუქტის წარმოება, შრომის უსაფრთხო პირობების უგულებელყოფა და ა.შ);
* **სხვა ნებისმიერი სახის ზიანი ან ზიანის მიყენების საფრთხე.**

# ნაწილი 6: სოციალური მეწარმეობა და სოციალური საწარმო

სოციალური საწარმოს მასშტაბი შეზღუდული არ არის. ის შეიძლება აერთიანებდეს მცირე მაღაზიებსაც და მსხვილ კომპანიებსაც, თუმცა, ჩვეულებრივი ბიზნეს სექტორისგან განსხვავებით, მას საზოგადოებისთვის ბევრად მნიშვნელოვანი სარგებელი მოაქვს. კერძოდ, მისი მთავარი მიზანი მომხმარებელთა ხარჯზე ფინანსური მოგების ზრდა არ არის. პირიქით, ის ორიენტირებულია საზოგადოებაში არსებული სოციალური პრობლემების მოგვარებაზე, იქნება ეს უმუშევრობის დაძლევა, შეზღუდული შესაძლებლობის მქონე პირების თუ სიღარიბის ზღვარს ქვემოთ მყოფი მოსახლეობის დახმარება. წარმოებიდან შემოსული მოგება ან მისი ნაწილი, სწორედ ამ მიზნის მიღწევას ხმარდება. სოციალური საწარმო, ერთის მხრივ, ეხმარება საზოგადოებას, ამასთან, მას მნიშვნელოვანი წვლილი შეაქვს ქვეყნის ეკონომიკის განვითარებაში. იმის გათვალისწინებით, რომ სამხრეთ კავკასიაში, ზოგადად, საკმაოდ მძიმე სოციალური ფონია და არის არა ერთი პრობლემა, რომელიც მოსახლეობას აწუხებს - ისეთი ტიპის ორგანიზაციების არსებობა, რომლებიც სოციალური პრობლემების მოგვარებას უწყობს ხელს, განსაკუთრებით მნიშვნელოვანია. მისი უპირატესობა სწორედ ის არის, რომ ის ზრუნავს არა რომელიმე კონკრეტული პირის ფინანსურ სარგებელზე, არამედ ხელს უწყობს საზოგადოებაში არსებული აქტუალური საკითხების მოგვარებას, რის ხარჯზეც გვარდება არა ერთი ადამიანის, არამედ ათობით და ასობით ადამიანის პრობლემა. სწორედ ამიტომ, ამ ტიპის საწარმოებში ხშირად საერთო პრობლემის მატარებელი ადამიანები ერთიანდებიან. ამასთან, სოციალური საწარმო ქმნის დამატებით სამუშაო ადგილებს, განსაკუთრებით ისეთი ჯგუფებისათვის, რომლებსაც ჩვეულებრივ პირობებში დასაქმება უჭირთ. სოციალური მეწარმე შეიძლება გახდეს ნებისმიერი ადამიანი, რომელსაც მხოლოდ მატერიალური სარგებელი არ ამოძრავებს.

# დანართი 1: ინსტრუქციები და შეფასების სისტემა

## ვის შეუძლია იდეის წარმოდგენა?

* იდეის წარმოდგენა შეუძლია ნებისმიერ ადამიანს/ორგანიზაციას, რომელიც ცხოვრობს/საქმიანობას ეწევა სამხრეთ კავკასიის ერთ-ერთ ტერიტორიულ ერთეულში (საქართველო, სომხეთი, აზერბაიჯანი, აფხაზეთი, მთიანი ყარაბაღი);
* არ იზღუდება განაცხადის შემოტანა ინდივიდების/ორგანიზაციის გაერთიანებებისგან;
* ერთი იდეის ავტორის მიერ წარმოდგენილი იდეების რაოდენობა არ არის შეზღუდული

## იდეის წარდგენისათვის აუციელებელი პირობები

* იდეა მიმართული უნდა იყოს **სოფლად მცხოვრები მოსახლეობის,** კერძოდ ახალგაზრდების (ასაკი 18-31), ქალების, კონფლიქტების და/ან ბუნებრივი კატასტროფების შედეგად დაზარალებული და სოციალურად დაუცველი ჯგუფების სოციალური-ეკონომიკური მდგომარეობის გაუმჯობესებაზე;
* იდეა მიზნად უნდა ისახავს **სოციალური უსამართლობის შემცირებას/აღმოფხვრას** და ნათლად წარმოაჩენდეს მისი შემცირების გზებს;
* წარმოდგენილი განაცხადი უნდა მოიცავდეს იდეის განხორციელების შედეგად მიღწეული **შედეგების მდგრადობის** მკაფიო დასაბუთებას;
* წარმოდგენილი იდეის განხორციელება ან იდეს ფარგლებში დაგეგმილი აქტივობა/ქმედება **არ წარმოადგენს პოტენციურ ეკოლოგიურ საფრთხეს გარემოსათვის;**
* იდეის განხორციელებამ **არ უნდა გამოიწვიოს კონფლიქტური სიტუაცია მოსახლეობის ჯგუფებს შორის;**
* იდეის განხორციელებაში ავტორის ფინანსური და ნივთობრივი თანამონაწილეობა უნდა შეადგენდეს **მთლიანი ბიუჯეტის მინიმუმ 20%-ს.**

## როგორ შევავსოთ იდეის წარმოდგენის ფორმა?

* იდეის ავტორმა თანდართული იდეის ფორმა უნდა შეავსოს მითითებული ინსტრუქციების შესაბამისად (ინსტრუქციები იხილეთ თანდართულ ფორმაში)

## როგორ მოხდება შემოტანილი იდეების განხილვა და შეფასება?

* წარმოდგენილი იდეა შემოწმდება სისრულესა და შერჩევის ზოგად კრიტერიუმებთან შესაბამისობაზე. ის იდეები, რომლებიც არ არის სრულად შევსებული ან არ შეესაბამება შერჩევის კრიტერიუმებს, ვერ გადავა შერჩევის მეორე ეტაპზე.
* იდეების განხილვა მოხდება ნაწილ 3-ში მითითებული ეტაპებისა და პროცედურების შესაბამისად;
* იდეის ბიუჯეტში სასურველია აისახოს იდეის ავტორის თანამონაწილეობა, რომელმაც უნდა შეადგინოს იდეის განხორციელების საერთო ღირებულების მინიმუმ **20%.** ეს შეიძლება იყოს: მუშახელის, ადგილობრივი სამშენებლო მალასების, მასალების საწყობის იჯარის, ტრანსპორტის და მექანიზმის ღირებულება; ფულადი სახსრები, უძრავი ქონება და ა.შ.
* იდეების განხილვის კომიტეტი არ განიხილავს წარმოდგენილ იდეას, თუ იგი არ დააკმაყოფილებს ქვემოთ ჩამოთვლილ თუნდაც 1 პირობას:
	+ თუ თანდართული იდეის შემოტანის ფორმაში არსებულ რომელიმე შეკითხვაზე არ არის პასუხი გაცემული/არასრულად არის გაცემული;
	+ იდეა არ არის მიმართული სოციალური უთანასწორობის შემცირებაზე ან იდეის შინაარსი არ ასახავს სოციალური უსამართლობის შემცირების გზებს (შეკითხვაზე 4.5 აქვს 5-ზე დაბალი ქულა);
	+ იდეა შეიცავს ზიანის და/ან კონფლიქტის წარმოშობის/გაღვივების რისკს და არ არის მითითებული აღნიშნული რისკის შემცირების სტრატეგია (შეკითხვაზე 4.6 აქვს 5-ზე დაბალი ქულა);
* თუ იდეა აკმაყოფილებს ყველა ზემოთ ჩამოთვლილ პირობას, მისი შეფასება მოხდება შემდეგი ქულათა სისტემის მიხედვით:

|  |  |  |
| --- | --- | --- |
| **განაცხადის სექციები** | **Sefaseba** | **komentari** |
| **#** | **dasaxeleba** |
| I | ინფორმაცია იდეის ავტორის შესახებ | 1-5 | 5- სრულად არის შევსებული. |
| 4.2 | იდეის აღწერა, მიზნები და ამოცანები | 1-10 | 10- წარმოდგენილ ფორმაში ნათლად არის ასახული იდეის აღწერა, მისი მიზნები და ამოცანები მიმართული სოციალური უსამართლობის და სიღარიბის დაძლევისკენ. მითითებულია სექტორები და ქვე-სექტორები, რომლებსაც იდეა ეხება. აგრეთვე, მითითებულია ქვეყნები/ტერიტორიული ერთეულები და რეგიონები, სადაც იგეგმება აქტივობების განხორციელება და ასახულია იდეის ხანგრძილივობა.  |
| 4.3 | იდეის ფარგლებში დაგეგმილი ეტაპები და აქტივობები | 1-10 | 10 - მითითებულია მკაფიოდ, თუ რა ეტაპებია საჭირო იდეის განხორციელებისთვის. აგრეთვე, დაკონკრეტებულია ის საქმიანობები/ქმედებები, რომელთა განხორციელებითაც იგეგმება იდეის მიზნების მიღწევა. |
| 4.4 | იდეის სოციალური ღირებულება | 4.4.1 სამიზნე მოსახლეობა | 1-10 | 10 - წარმოდგენილ იდეაში მკაფიოდ არის განსაზღვრული სამიზნე ჯგუფები, დაკონკრეტებულია რაოდენობები, როგორც პირდაპირი, ისე არაპირდაპირი მოსარგებლეებისათვის. ყოველ 20 მოსარგებლეზე იდეა შეფასდება 1 ქულით. 200 ბენეფიციარის შემთხვევაში, მაქსიმალური ქულა განისაზვრება 10 ქულით. |
| 4.4.2 მოსალონდელი სარგებელი, რომელსაც პირდაპირი და არაპირდაპირი ბენეფიციარები მიიღებენ  | 1-5 | 5 - მკაფიოდ არის ჩამოყალიბებული, როგორ იქნება ჩართული მითითებული სამიზნე ჯგუფ(ებ)ი იდეის განხორციელების პროცესში და/ან რა სარგებელს მიიღებს ის იდეის განხორციელებით მიღებული შედეგ(ებ)ით. |
| 4.5 | სოციალური უთანასწორობა | უთანასწორობების ჩამონათვალი | 1-5 | 5 - მითითებულია მინიმუმ 1 სოციალური უთანასწორობა, რაც შესაბამისობაშია იდეის მიზნებთან, ამოცანებსა და დაგეგმილ აქტივობებთან.  |
| შემცირების/ აღმოფხვრის გზები | 1-10 | 10 - მკაფიოდ არის განსაზღვრული მითითებული სოც. უთანასწორობების შემცირების სტრატეგია, რაც შესაბამისობაშია იდეის მიზნებთან, ამოცანებსა და დაგეგმილ აქტივობებთან. |
| 4.6 | ზიანის მიყენების და/ან კონფლიქტის წარმოშობის/ გაღვივების რისკი | რისკების ჩამონათვალი | 1-5 | 5 - ზიანის მიყენების და/ან კონფლიქტის წარმოშობის/გაღვივების რისკები მითითებულია/განსაზღვრულია.  |
| შემცირების/ აღმოფხვრის სტრატეგია | 1-10 | 10 - მკაფიოდ არის განსაზღვრული მითითებული რისკების შემცირების სტრატეგია |
| 4.7 | იდეის მდგრადობა | 1-10 | 10 - მკაფიოდ არის ჩამოყალიბებული, თუ რა მეთოდებითა და რესურსებით იგეგმება იდეის შედეგების შენარჩუნება, კონკრეტულად რა გაკეთდება ამისათვის და მითითებულია პასუხსიმგებელი პირ(ებ)ი |
| 4.8 | ხელისშემშლელი გარე ფაქტორები | 1-5 | 5 - მითითებული და გაანალიზებულია შესაძლო ფაქტორები/გარემო პირობები, რამაც შეიძლება შეუქმნას დაბრკოლება იდეის განხორციელებას. აგრეთვე, აღწერილია, თუ რა გზებითა და მეთოდებით იგეგმება აღნიშნული ხელისშემშლელი ფაქტორების შემცირებას/გადალახვა |
| 4.9 | გამოცდილება | 1-10 | 10 - იდეის ავტორს აქვს მსგავსი საქმიანობის მინიმუმ 5 წლიანი თანმიმდევრული გამოცდილება, რაც მკაფიოდ არის წარმოდგენილი იდეის განაცხადის ფორმაში  |
| 5 | საჭირო ფინანსური რესურსები | მოთხოვნილი თანხა | 1-5 | 5 - წარმოდგენილი ბიუჯეტი და იდეის ფარგლებში დაგეგმილი აქტივობები შესაბიმისობაშია და მოთხოვნილი თანხა მიზნობრივაად არის განსაზღვრული.  |
| თანადაფინანსება იდეის ავტორისგან | 1-10 | 1-არ არის იდეის ავტორის ფინანსური თანამონაწილეობა; 2 - იდეის ავტორის ფინანსური თანამონაწილეობა შეადგენს 1-3%-მდე;3- იდეის ავტორის ფინანსური თანამონაწილეობა შეადგენს 3-5%-მდე;4- იდეის ავტორის ფინანსური თანამონაწილეობა შეადგენს 5-10%-მდე;5- იდეის ავტორის ფინანსური თანამონაწილეობა შეადგენს 10-15%-მდე;6- იდეის ავტორის ფინანსური თანამონაწილეობა შეადგენს 15-20%-მდე;7 - იდეის ავტორის ფინანსური თანამონაწილეობა შეადგენს 20%-ზე მეტს. 1-3 ნივთობრივი თანამონაწილეობა. |
| თანადაფინანსება მესამე მხრიდან | 1-5 | 1-მესამე მხარის თანამონაწილეობა არ არის გათვალისიწინებული;2-მესამე მხარის თანამონაწილეობა შეადგენს 1-5%-მდე;3-მესამე მხარის თანამონაწილეობა შეადგენს 5-10%-მდე;4-მესამე მხარის თანამონაწილეობა შეადგენს 10-20%-მდე; 5-მესამე მხარის თანამონაწილეობა შეადგენს 20%-ს და მეტს. |

**იდეა, რომელიც მიიღებს:**

* 80 და მეტ ქულა გადავა შემდეგ ეტაპზე;
* 60-79 ქულამდე, ავტორს ეძლევა რეკომენდაცია და ერთი კვირის ვადა იდეაში არსებული ხარვეზების გამოსასწორებლად, რის შემდეგაც მოხდება მათი იდეების განმეორებით განხილვა;
* 60 ქულაზე ნაკლებ შეფასებას, მისი შემდგომი განხილვა წარმოდგენილი სახით აღარ მოხდება. თუმცა იდეის ავტორს ეძლევა შესაძლებლობა წარმოადგინოს შეცვლილი ვერსია, რომელიც მეტად მიესადაგება ქეას პროგრამულ მიზნებს.

# დანართი 3: ქეას მიერ 2013 წელს ჩატარებული სოციალური უსამართლობისა და მისი გამომწვევი მიზეზების კვლევის ფარგლებში გამოვლენილი სოციალური უსამართლობების შერჩეული ჩამონათვალი გამოკითხული ჯგუფების მიხედვით:

## სოფლად მცხოვრები ქალები

* ქალების ნაკლები რეპრეზენტაცია სამთავრობო სტრუქტურებში წამყვან პოზიციებზე
* ქალების შესაძლებლობების არასათანადოდ შეფასება
* ქალთა იძულებითი შიდა და გარე მიგრაცია ოჯახისათვის შემოსავლის გაზრდის/შექმნის მიზნით
* ქალების დისკრიმინაცია სამუშაო ადგილზე (ოჯახური მდგომარეობის მიხედვით დასაქმების შესაძელებლობების შეზღუდვა, ბარიერები დაწინაურებისას, სხვაობა შრომის ანაზღაურებაში, მაღალი მოთხოვნა დაბალანაზღაურებად და ნაკლებად კვალიფიურ სამუშაოზე და ა.შ.)
* იძულებითი ადრეული ქორწინება, რაც ქალებისათვის განათლების მიღების შესაძლებლობებს ზღუდავს
* შერჩევითი აბორტი მამრობითი სქესის სასარგებლოდ
* ქონების გადაცება უპირატესად ოჯახის მამაკაცი მემკვიდრისთვის
* და ა.შ.

## სოფლად მცხოვრები ახალგაზრდები

* განათლების დაბალი ხარისხი
* მასწავლებელებისა და პროფესიონალი კადრის არასაკმარისი რაოდენობა
* უმაღლეს და პროფესიულ განათლებაზე დაბალი ხელმისაწვდომობა (დამატებიტი სატრანსპორტო და საცხოვრებელი ხარჯების გამო და ა.შ.)
* უმუშევრობის მაღალი მაჩვენებელი და დასაქმების ბაზარზე ნაკლები ხელმისაწვდომობა
* საფინანსო ინსტიტუტების პროდუქტებზე (სესხები, განვადებები და ა.შ.) დაბალი ხელმისაწვდომობა
	+ სოციალური ინფრასტრუქტურისა და გასართობი დაწესებულებების არ არსებობა/სიმცირე
	+ ნაკლები ჩართულობა ზოგადად, სათემო ცხოვრებასა და გადაწყვეტილებების მიღების პროცესებში
	+ და ა.შ.

## სოფლად მცხოვრები კონფლიქტით დაზარალებული და იძულებით გადაადგილებული მოსახლეობა

* დაურეგისტრირებელი საცხოვრებელი ფართი
* მოსახლეობის სხვა ჯგუფებთან შედარებით, მწირი საარსებო პირობები (დასაქმების ნაკლები შესაძლებლობა, შემოსავლის წყაროს არ არსებობა/ნაკლები ხელმისაწვდომობა და ა.შ.)
* ადგილობრივ თემში ინტეგრაციის დაბალი ხარისხი
* სტიგმა, დისკრიმინაციული დამოკიდებულება
* და ა.შ.

## სოფლად მცხოვრები ეთნიკური უმცირესობები

* დაბალი ხელმისაწვდომობა დაწყებით, საშუალო და უმაღლეს განათლებაზე
* სტიგმა/ დისკრიმინაცია შერეულ ქორწინებებთან დაკავშირებით
* ეთნიკური უმცირესობების ნაკლები რეპრეზენტაცია გადაწყვეტილების მიმღებ სტრუქტურებში
* ეთნიკური უმცირესობის უფლებების მხარდამჭერი კანონმდებლობა, რასაც სხვა ჯგუფები განიხილავენ როგორც უსამართლობას მათ მიმართ (მაგ. მიწის საკუთრებაში დარეგისტრირების უფლება)

## სოფლად მცხოვრები ხანდაზმულები

* დაბალი ხელმისაწვდომობა ხარისხიან სამედიცინო მომსახურებასთან
* ხანდაზმულთა იგნორირება სხვადასხვა დაწესებულებებში
* ასაკობრივი შეზღუდვა დასაქმებისას
* პენესიის გათანაბრება ყველასათვის განურჩევლად სამუშაო გამოცდილებისა
* და ა.შ.

## სოფლად მცხოვრები შეზღუდული შესაძლებლობების მქონე პირები

* + უნარშეზღუდულთათვის მორგებული სპეციფიური ინფრატსრუქტურის არ არსებობა
	+ შშმ ბავშვთა ფუნდამენტური უფლების დარღვევა, როგორიცაა განათლების მიღება, საჯარო სკოლაში შესაბამისი ინფრასტრუქტურის არ არსებობის გამო
	+ და ა.შ.

## სოციალური უსამართლობის მაგალითები სოფლად მცხოვრები მოსახლეობისთვის

* + მაღალი რისკის შემცველი სოფლის მეურნეობა, რომელიც უპირატესად პირადი მომხარებისათვის არის განკუთვნილი
	+ ადგილობრივ ბაზარზე ხელმისაწვდომობის ბარიერები
	+ იძულებითი შიდა და გარე მიგრაციის მაღალი დონე
	+ სოფლის მეურნეობის ტექნიკაზე დაბალი ხელმისაწვდომობა
	+ მაღალი საპროცენტო განაკვეთი სესხებზე
	+ კრედიტზე ხელმისაწვდომობის ბარიერები
	+ სამუშაო ადგილების ნაკლებობა / დასაქმების დაბალი დონე
	+ შეზღუდული ხელმისაწვდომობა კვალიფიციურ / მაღალანაზღაურებად სამუშაო ადგილებზე
	+ შრომის ანაზღაურების გათანაბრება განათლებისა და კვალიფიკაციის დონის მიუხედავად
	+ დაბალი ხელმისაწვდომობა ხარისხიან სამედიცინო მომსახურებაზე
	+ სასოფლო ინფრასტრუქტურის სავალალო მდგომარეობა/არ არსებობა (სარწყავი სისტემები და ა.შ.)
	+ ხარვეზები კანონმდებლობაში და მისი აღსრულების სისუსტე
	+ ანგარიშვალდებულების დაბალი დონე / არ არსებობა ხელისუფლების მხრიდან
	+ რადიკალური სხვაობა მოსახლეობის მდიდარ და ღარიბ ფენას შორის, სოფლად და ქალაქად მცხოვრებ მოსახლეობას შორის
	+ და ა.შ.

**საკონტაქტო ინფორმაცია:**

**ქეა კავკასია - თბილისის ოფისი**

#37 ცაგარელის ქ. თბილისი, 0194, საქართველო

ტელ: +995 32 2291378; 2291941; 2291531

იდეის გამოგზავნა შეგიძლიათ შემდეგ მისამართზე: ideas@care.org.ge

იდეის მაძიებლად დარეგისტრირება შესაძლებელია შემდეგ მისამართზე: opportunityscouts@care.org.ge

ვებ-გვერდი: www.care-caucasus.org.ge

**საკონტაქტო პირი:**

***ხათუნა მადურაშვილი***

*შესაძლებლობების განვითარების მენეჯერი*